(Návrh)

**VYHLÁŠKA**

**Ministerstva dopravy Slovenskej republiky**

z ...................... 2023,

**ktorou sa vykonáva zákon č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov**

Ministerstvo dopravy Slovenskej republiky (ďalej len „ministerstvo“) podľa § 16 zákona č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (ďalej len „zákon“) ustanovuje:

# § 1

**Predmet úpravy**

Táto vyhláška ustanovuje

1. rozsah údajov a dokladov evidovaných v evidencii vystavených protokolov o skúške dopravného prostriedku alebo prepravného prostriedku používaného na prepravu skaziteľných potravín[[1]](#footnote-1)) (ďalej len „dopravný prostriedok alebo prepravný prostriedok“) podľa § 5 ods. 1 písm. c) zákona,
2. rozsah údajov a dokladov evidovaných v evidencii vystavených dokladov podľa § 5 ods. 1 písm. f) zákona,
3. podrobnosti o žiadosti o osvedčovanie dopravného prostriedku alebo prepravného prostriedku (ďalej len „osvedčovanie“) podľa § 6 ods. 2 zákona,
4. podrobnosti o preukaze povereného zamestnanca ministerstva na výkon štátneho odborného dozoru (ďalej len „kontrolór“) a vzor preukazu kontrolóra podľa § 9 ods. 5 zákona.

# § 2

**Rozsah údajov a dokladov evidovaných v evidencii vystavených protokolov** **o skúške dopravného prostriedku alebo prepravného prostriedku**

V evidencii vystavených protokolov o skúške dopravného prostriedku alebo prepravného prostriedku (ďalej len „protokol“) podľa § 5 ods. 1 písm. c) zákona sa evidujú tieto údaje a doklady:

1. identifikačné údaje podľa § 15 ods. 3 zákona žiadateľa o vykonanie skúšky dopravného prostriedku alebo prepravného prostriedku,
2. kópia prijatej žiadosti o vykonanie skúšky dopravného prostriedku alebo prepravného prostriedku,
3. identifikačné údaje dopravného prostriedku alebo prepravného prostriedku v rozsahu
	* 1. značka,
		2. obchodný názov,
		3. typ,
		4. identifikačné číslo,
	1. fotografie dopravného prostriedku alebo prepravného prostriedku,
	2. fotografia výrobného štítku dopravného prostriedku alebo prepravného prostriedku,
	3. fotografia štítku podľa § 6 ods. 5 písm. b) zákona,
	4. kópia vydaného protokolu,
	5. dátum vydania protokolu.

# § 3

**Rozsah údajov a dokladov evidovaných v evidencii dokladov**

V evidencii dokladov podľa § 5 ods. 1 písm. f) zákona sa evidujú tieto údaje a doklady:

1. identifikačné údaje podľa § 15 ods. 3 zákona žiadateľa o osvedčovanie dopravného prostriedku alebo prepravného prostriedku
2. kópiu prijatej žiadosti o osvedčovanie,
3. identifikačné údaje dopravného prostriedku alebo prepravného prostriedku v rozsahu
	* 1. značka,
		2. obchodný názov,
		3. typ,
		4. identifikačné číslo,
4. fotografie dopravného prostriedku alebo prepravného prostriedku,
5. fotografia výrobného štítku dopravného prostriedku alebo prepravného prostriedku,
6. fotografia štítku podľa § 6 ods. 5 písm. b) zákona a rozlišovacej značky podľa podľa § 6 ods. 5 písm. c) zákona,
7. protokol vypracovaný technickou službou overovania,
8. kópiu vyhlásenia výrobcu o tom, že dopravný prostriedok alebo prepravný prostriedok je vyrobený v zhode s protokolom podľa písmena g), ak bol vydaný,
9. kópiu osvedčenia podľa § 6 ods. 5 písm. a) zákona,
10. dátum vydania dokladov podľa § 6 ods. 5 zákona,
11. fotografie dopravného prostriedku alebo prepravného prostriedku, na ktorých je umiestnený vydaný štítok a vydaná rozlišovacia značka.

# § 4

**Žiadosť o osvedčovanie dopravného prostriedku alebo prepravného prostriedku**

1. Žiadosť o osvedčovanie dopravného prostriedku alebo prepravného prostriedku obsahuje
2. identifikačné údaje žiadateľa podľa § 15 ods. 3 zákona,
3. identifikačné údaje dopravného prostriedku alebo prepravného prostriedku v rozsahu
4. značka,
5. obchodný názov,
6. typ,
7. identifikačné číslo,
8. evidenčné číslo, ak bolo pridelené,
9. fotografiu výrobného štítku dopravného prostriedku alebo prepravného prostriedku,
10. protokol vypracovaný technickou službou overovania, z ktorého vyplýva, že dopravný prostriedok alebo prepravný prostriedok spĺňa požiadavky podľa medzinárodnej zmluvy ktorou je Slovenská republika viazana[[2]](#footnote-2)) (ďalej len „dohoda ATP“),
11. kópiu osvedčenia o evidencii, ak i ide o cestný dopravný prostriedok alebo fotokópiu povolenia na uvedenie železničného vozidla na trh, ak ide o železničný dopravný prostriedok,
12. kópiu predchádzajúceho osvedčenia, ak bolo vydané,
13. údaje o tepelnom zariadení v rozsahu
14. názov tepelného zariadenia,
15. typ tepelného zariadenia, druh chladiva,
16. výrobné číslo,
17. rok výroby,
18. použité typy výparníkov,
19. druh pohonu výparníkov,
20. kópiu protokolu o skúške tepelného zariadenia.
21. Žiadosti o osvedčovanie podľa § 2 ods. 2 zákona okrem údajov a dokladov podľa odseku 1 písm. a) až c) obsahuje
22. fotografiu štítku podľa § 6 ods. 5 písm. b) zákona,
23. fotografie dopravného prostriedku alebo prepravného prostriedku,
24. kópiu protokolu považovaného za schválenie typu vypracovaný technickou službou overovania, z ktorého vyplýva, že dopravný prostriedok alebo prepravný prostriedok spĺňa požiadavky podľa dohody ATP,
25. vyhlásenie výrobcu podľa § 7 ods. 2 písm. b) zákona.

# § 5

**Preukaz kontrolóra**

1. Preukaz kontrolóra je doklad bledozelenej farby s rozmermi 101 mm × 70 mm vyhotovený z ofsetového papiera potlačeného jemným rastrom bledozelenej farby, zaliaty do plastovej fólie. Tmavozelený nadpis „PREUKAZ KONTROLÓRA“ tvorí pozadie oboch strán preukazu kontrolóra.
2. Vzor preukazu kontrolóra je uvedený v [prílohe](https://www.slov-lex.sk/pravne-predpisy/SK/ZZ/2018/141/#prilohy.priloha-priloha_c_2_k_vyhlaske_c_141_2018_z_z.oznacenie).

# § 6

**Účinnosť**

Táto vyhláška nadobúda účinnosť 1. júla 2023.

**Príloha**

**k vyhláške č. .../2023 Z. z.**

**Vzor preukazu kontrolóra**

(predná strana)

|  |
| --- |
|   SLOVENSKÁ REPUBLIKAFotografia  30 x 35 mm Ministerstvo dopravy SR **Preukaz Zamestnanca** Priezvisko, titul  .................................................................................................................... Meno  .................................................................................................................... Orgán ŠOD  .................................................................................................................... Dátum vydania .................................................................................................................... Platnosť  **Preukaz č. . . . .** ……............................................................odtlačok pečiatky  a podpis oprávnenej osoby …….............................................................odtlačok pečiatky a podpis oprávnenej osoby ................................................................................................................... **POVERENÉHO VYKONÁVAŤ** **ŠTATNY ODBORNÝ DOZOR**  **nad dodržiavaním zákona č. .../2023. z. o dopravných prostriedkoch a prepravných** **prostriedkoch používaných na prepravu skaziteľných potravín a o zmene** **a doplnení niektorých zákonov** |
| (zadná strana) |
| V súlade s § 9 ods. 12 zákona č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov kontrolóri sú pri výkone odborného dozoru oprávnenía) vstupovať na pozemky, do budov a do prevádzkových priestorov technickej základne kontrolovanej osoby a do kontrolovaných dopravných prostriedkov alebo prepravných prostriedkov,b) overovať totožnosť osôb vykonávajúcich činnosti kontrolovanej osoby,c) vyžadovať od kontrolovanej osoby a jej zamestnancov, aby im v určenej lehote bezodplatne poskytli1. doklady vrátane ich prvopisov a iné písomnosti a informácie vrátane informácií na technických nosičoch údajov, ako aj úradne osvedčené preklady preverovanej dokumentácie potrebné na účely kontroly, 2. vysvetlenia, vyjadrenia a iné ústne alebo písomné informácie a podklady k predmetu kontroly a k zisteným nedostatkom,d) nahliadať do dokladov a evidencií kontrolovanej osoby v jej prevádzkových priestoroch a v dopravných prostriedkoch alebo prepravných prostriedkoch, prevziať a odniesť v odôvodnených prípadoch aj mimo priestorov kontrolovanej osoby prvopisy dokladov a iné písomnosti a veci,e) vyhotovovať kópie odobratých materiálov na účely dokumentácie k protokolu o kontrole,f) prepravovať sa v kontrolovanom dopravnom prostriedku alebo prepravnom prostriedku, ak kontrolný úkon možno vykonať iba v pohybujúcom sa dopravnom prostriedku alebo prepravnom prostriedku,g) vykonávať potrebné zistenia a úkony nevyhnutne súvisiace s výkonom kontroly aj pred preukázaním sa preukazom kontrolóra, najmä zaznamenať kontrolované skutočnosti audiovizuálnou technikou vyhotovovaním obrazových, zvukových alebo obrazovo-zvukových záznamov,h) vyžadovať súčinnosť kontrolovanej osoby a jej zamestnancov a na požiadanie kontrolóra zabezpečiť potrebné sprevádzanie. |

1. ) Čl. 3 a prílohy 1 až 3 Dohody o medzinárodných prepravách skaziteľných potravín a o špecializovaných prostriedkoch určených na tieto prepravy (ATP) (vyhláška ministra zahraničných vecí č. 61/1983 Zb., oznámenie Ministerstva zahraničných vecí Slovenskej republiky č. 53/1994 Z.z.). [↑](#footnote-ref-1)
2. ) Dohoda o medzinárodných prepravách skaziteľných potravín a o špecializovaných prostriedkoch určenýchna tieto prepravy (ATP) (vyhláška ministra zahraničných vecí č. 61/1983 Zb., oznámenie Ministerstva zahraničných vecí Slovenskej republiky č. 53/1994 Z. z.). [↑](#footnote-ref-2)